Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: 1995. évi LIII. törvény 37. §-ának (1) bekezdése értelmében
Paragraph Index: 167

1995. évi LIII. törvény 37. §-ának (1) bekezdése értelmében a környezet védelmének jogi szabályozását, a környezet védelmével összefüggő jogok és kötelezettségek megállapítását és megtartásuk ellenőrzését, a környezet védelmének tervezését és irányítását az állam és a helyi önkormányzat szervei látják el. A (2) bekezdés rögzíti, hogy biztosítja a környezet védelméhez fűződő állampolgári jogok és a más államokkal vagy nemzetközi szervezetekkel kötött környezetvédelmi egyezmények, szerződések érvényesülését. A 38. § h) pontja szerint az állam feladata különösen a környezetvédelem kutatási, műszaki-fejlesztési, nevelésiképzési és művelődési, tájékoztatási, valamint a környezetvédelmi termék- és technológiaminősítési feladatok meghatározása, és ellátásuk biztosítása. A törvény 41. §-ának szerint a Kormány környezetvédelmi tevékenysége körében irányítja az állami környezetvédelmi feladatok végrehajtását, meghatározza és összehangolja a minisztériumok és a Kormánynak közvetlenül alárendelt szervek környezetvédelmi tevékenységét. Ugyanezen jogszabályhely (5) bekezdés b) pontja alapján elősegíti a környezetvédelem követelményeinek megfelelő környezetkímélő vagy környezetbarát termékek előállítását, technológiák, létesítmények megvalósítását, elterjedését. A nemzeti és etnikai kisebbségek jogairól szóló 1993. évi LXXVII. törvény 50. § (1) bekezdése szerint az állam biztosítja a kisebbségi oktatáshoz a tankönyvek megjelentetését, a taneszközök előállítását. A (2) bekezdés értelmében támogatja a kisebbségi kultúrák tárgyi emlékeinek gyűjtését, közgyűjtemények alapítását és gyarapítását, a kisebbségek könyvkiadását és időszaki kiadványainak megjelentetését, a törvényeknek és közérdekű közleményeknek a kisebbségek anyanyelvén történő ismertetését, a kisebbség családi eseményeihez kapcsolódó egyházi szertartások anyanyelven történő lebonyolítását, illetve az egyházaknak a kisebbségek anyanyelvén végzett vallási tevékenységét.

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes